stanford-oval/wikipedia huggingface dataset:
1968 במדע
נפטרו

21 בפברואר – הווארד וולטר פלורי, פרמקולוג פתולוג ופיזיולוג אוסטרלי, חתן פרס נובל לפיזיולוגיה או לרפואה (1945) על חלקו בפיתוח הפניצילין (נולד ב-1898)
27 במרץ – יורי גגארין, קוסמונאוט סובייטי, האדם הראשון בהיסטוריה ששהה בחלל (נולד ב-1934)
1 באפריל – לב לנדאו, פיזיקאי יהודי-סובייטי, מבכירי הפיזיקאים התאורטיים של המאה ה-20, חתן פרס נובל לפיזיקה (1962) על התאוריות החלוציות שלו עבור חומר מעובה, ובייחוד הליום נוזלי (נולד ב-1908)
28 ביולי – אוטו האן, פיזיקאי גרמני, חלוץ בחקר הרדיואקטיביות והרדיוכימיה, מגלה בתחום האיזוטופיה והביקוע הגרעיני של האורניום, חתן פרס נובל לכימיה (נולד ב-1879)
13 באוגוסט – אייסטיין אור, מתמטיקאי נורווגי-אמריקאי, על שמו נקרא מספר אור (נולד ב-1899)
19 באוגוסט – ג'ורג' גאמוב, פיזיקאי וקוסמולוג רוסי-אמריקני, ממפתחי מודל "המפץ הגדול" במסגרתו ניבא את קרינת הרקע הקוסמית, חקר תהליכי נוקליאוסינתזה (נולד ב-1904)
19 בספטמבר – צ'סטר קרלסון, ממציא תהליך הצילום החשמלי ומיישם התהליך במכונת הצילום (נולד ב-1906)
26 באוקטובר סרגיי נתנוביץ' ברנשטיין (Sergei Natanovich Bernstein) מתמטיקאי רוסי וסובייטי, יהודי, עסק במשוואות דיפרנציאליות חלקיות, גאומטריה דיפרנציאלית, תורת ההסתברות ותורת הקירובים (נולד ב-1880)
27 באוקטובר – ליזה מייטנר, פיזיקאית אוסטרית ממוצא יהודי שהתמחתה בפיזיקה גרעינית ורדיואקטיביות (נולדה ב-1878)
7 בנובמבר – אלכסנדר גלפונד, מתמטיקאי סובייטי, ידוע בעיקר בשל משפט גלפונד-שניידר שפותר את הבעיה השביעית של הילברט (נולד ב-1906)
18 בדצמבר – דורותי גארוד, ארכאולוגית בריטית, עסקה בתחום הפרהיסטורי, במיוחד של התקופות הפלאוליתיות והתקופה האפיפלאוליתית בארץ ישראל, עיראק, צרפת וגיברלטר (נולדה ב-1892)
FluxBB

| --- | --- |


צילום מסך של FluxBB בגרסה 1.4
 מפתח:  קבוצת מפתחי FluxBB.org
 גרסה אחרונה:  1.4.12 (16 בינואר 2014) 
 נכתבה בשפות:  PHP 
 סוג רישיון:  הרישיון הציבורי הכללי של גנו
 קוד מקור:  https://github.com/fluxbb/fluxbb 
 קטגוריה:  פורום אינטרנט
 http://fluxbb.org
 
FluxBB היא אחת ממערכות הפורומים המהירות והקלות הרשומה בקוד פתוח. המערכת כתובה בשפת PHP.
המערכת פותחה להיות מהירה יותר, קטנה יותר ופחות עמוסה גרפית בהשוואה למערכות פורומים אחרות.
FluxBB מספקת בבסיסה פחות תכונות ומאפיינים בהשוואה למערכות פורומים אחרות, דבר הנותן למפתחים אפשרות להתמקד במהירותה, במשקלה הקטן ובתכונות הבסיס. אך בעזרת מערכת המיתקעים (Plugins) ניתן להוסיף בקלות תכונות רבות.
FluxBB יכולה לעבוד על כל שרת אינטרנט התומך בשפת תכנות PHP. לאחסון המידע, ניתן לבחור אחד מבבסיסי הנתונים הבאים: PostgreSQL ,MySQL או SQLite.
בסיס המערכת לקוח מ־PunBB. הפיצול התבצע ב-9 במאי 2008.
היסטוריה

FluxBB היא תוצאת הפיצול מ־PunBB שנוצרה על ידי ריקרד אנדרסון. בשנת 2007, PunBB נמכרה לחברה מסחרית. פיתוח המערכת נמשך תחת הנהלתו של ריקרד אנדרסון עד אפריל 2008. באותה עת ריקרד אנדרסון הודיע שיפסיק את מעורבותו בפרויקט, לפחות זמנית.
נסיבות שונות (לרבות חילוקי-דעות עם ההנהלה החדשה) אילצו את חברי הקבוצה המפתחת שנשארו להחליט לפצל את הפרויקט פעם נוספת כדי לשלוט על עתיד המיזם ופיתוחו. FluxBB היא התוצאה של החלטה זו.
FluxBB השתתפה ועלתה לגמר בתחרות 2008 Community Choice Awards של SourceForge בקטגוריית "הפרויקט החדש הטוב ביותר".
הגרסה הנוכחית של FluxBB, 1.4, שהיא שדרוג ישיר מגרסה 1.2 ו1.3, מבוססת על הקוד של 1.2 ומוסיפה לו כמה תכונות נוספות שהועברו מגרסה 1.3.
תכונות כגון תמיכה בUTF-8, עיצוב ברירת מחדל חדש, ואפשרות לפיצול ומיזוג נושאים. עם זאת, מערכת הרחבות לא כלולה.
פיתוח עתידי של המערכת

FluxBB גרסה 2.0, תוסיף אפשרויות כגון מערכת הרחבות בלחיצה אחת שתאפשר למשתמשים בקלות להרחיב את תכונותיה של המערכת. עוד גרסה 2.0 משפרת שפת תגיות ו-CSS וגם תתמוך בעתיד בפונקציות כמו מערכת תבניות ותת-פורומים.
היסטוריית גרסאות

| מפתח גרסאות: |
| --- | --- | --- | --- | --- | --- |
| גרסה ישנה לא נתמכת | גרסה ישנה עדיין נתמכת | גרסה נוכחית | גרסת בדיקה | גרסה עתידית |  |
| שם | גרסה | תאריך שחרור | שינויים משמעותיים |
| --- | --- | --- | --- |
| FluxBB 1 | 1.2.18 | 9 במאי 2008‏ | עדכון יציבות ל 1.2 שמתקן כמה בעיות ידועות של PunBB 1.2.17. |
| FluxBB 1 | 1.2.19 | 10 ביולי 2008‏ | מתקן שלוש בעיות אבטחה רציניות ומתקן שגיאה ב־userlist.php. |
| FluxBB 1 | 1.2.20 | 13 ביולי 2008‏ | מוחק את הקוד שהוכנס ל־include/parser.php וגרם לבעיות BBCode ומחליף אותו עם קוד חדש שמתקן כמה שגיאות ב־BBCode. |
| FluxBB 1 | 1.2.21 | 4 בדצמבר 2008‏ | תוקן באג הרשאות. |
| FluxBB 1 | 1.2.22 | 31 באוגוסט 2009‏ | שינוי שיטת ההשוואה גרסה ל־version_compare. תוקנה שגיאת XSS חמורה. תוקנה שגיאה ישנה על גרסאות חדשות של PHP. ועוד מלא שגיאות קטנות אחרות |
| FluxBB 1 | 1.3 - Beta 2 | 9 במאי,2008 | שחרור ראשון של גרסת ביתא של FluxBB 1.3. |
| FluxBB 1 | 1.3 - r718 | 11 בינואר,2009 | גרסה 1.3 עם תיקוני באגים פשוטים. |
| FluxBB 1 | 1.3 - legacy | 23 באפריל,2009 | גרסה 1.3 סופית של FluxBB עם תיקוני כל הבאגים הידועים עד כה. |
| FluxBB 1 | 1.4 - Beta 1 | 26 במאי,2009 | שחרור ראשון של גרסת ביתא של FluxBB 1.4. |
| FluxBB 1 | 1.4 - Beta 2 | 9 באוגוסט,2009 | שחרור ביתא שנייה של FluxBB 1.4. בין השינויים העיקריים - תיקון של הרבה באגים, עדכון קובץ Extern.php מ-1.3 ועדכון פרסר. |
| FluxBB 1 | 1.4 |  | 1.2 עם כמה שיפורים כגון תמיכה ב UTF-8, פיצול/מיזוג של הודעות, MySQL/MySQLi dblayers שמשתמשים ב InnoDB ועוד. |
| FluxBB 2 | 2.0 - Beta | שחרור עתידי |  |
ראו גם

מערכת פורומים
vBulletin
MyBB
Invision Power Board
הערות שוליים

↑  Ohloh code analysis
↑  Open source PHP
1 2 3  אודות FluxBB
↑  דרישות FluxBB
1 2 3  Connor (2008-05-09). "Development team annoucement [sic]". FluxBB.org. נבדק ב-2008-05-10.
↑  Sourceforge CCA 2008 finalists
↑  Reines (2010-03-12). "Style competition entries". FluxBB.org. נבדק ב-2010-01-16.
↑  פיתוח עתידי של FluxBB
↑  מפתח של FluxBB מספר לגבי הגרסאות העתידיות
↑  Smartys (2008-07-10). "FluxBB 1.2.19 and 1.3 hotfixes released". FluxBB.org. נבדק ב-2008-07-10.
↑  Smartys (2008-07-10). "FluxBB 1.2.20 released". FluxBB.org. נבדק ב-2008-07-13.
↑  Connor (2008-12-04). "FluxBB 1.2.21 released". FluxBB.org. נבדק ב-2008-12-04.
↑  Reines (2009-08-31). "FluxBB 1.2.22 released". FluxBB.org. נבדק ב-2009-08-31.
↑  העתיד של FluxBB
↑  elbekko (2009-04-23). "FluxBB 1.3-legacy released". FluxBB.org. נבדק ב-2009-04-23.
↑  elbekko (2009-05-26). "FluxBB 1.4 beta 1 released". FluxBB.org. נבדק ב-2009-05-27.
↑  Reines (2009-08-09). "FluxBB 1.4-beta2 released". FluxBB.org. נבדק ב-2009-08-09.
ג'סטין היוורד

| --- | --- |

היוורד בינואר 2018
 לידה:  14 באוקטובר 1946 (בן 78) סווינדון, וילטשייר, הממלכה המאוחדת
 מדינה:  אנגליה 
 השכלה:  בית הספר של חבר העמים הבריטי 
 תקופת הפעילות:  מ-1965 
 מקצוע:  נגן, זמר
 www.justinhayward.com
 
דייוויד ג'סטין היוורד OBE (נולד ב-14 באוקטובר 1946) הוא מוזיקאי אנגלי. ידוע ביותר כגיטריסט והסולן הראשי של להקת הרוק המודי בלוז מ-1966 ועד לפירוקם בשנת 2018. עיקר פעילותו היה בין השנים 1967–1974 אז כתב והלחין שירים שהתפרסמו בעולם כולו.
רשימת הלהיטים שנכתבו על ידי היוורד כוללים את Nights in White Satin, Tuesday Afternoon, Question, The Voice ; לאחר שנת 1967 הוא כתב 20 מתוך 27 הסינגלים של הלהקה.
אלבומו הראשון ללא המודי בלוז, Blue Jays, בו שיתף פעולה עם ג'ון לודג', הגיע לחמשת הלהיטים הגדולים בבריטניה לשנת 1975. גם הביצוע שלו משנת 1978 של Forever Autumn מהגרסה המוזיקלית של ג'ף וויין ל-The War of the Worlds הגיעה לחמשת המקומות הגבוהים בבריטניה.
בשנת 2018 נכנס היוורד להיכל התהילה של הרוקנרול כחבר במודי בלוז ובשנת 2022 מונה לקצין מסדר האימפריה הבריטית (OBE) לאור תרומתו לתעשיית המוזיקה.
תחילת הקריירה

היוורד נולד בסווינדון, וילטשייר, בנם של שני מורים. הוא ניגן בכמה להקות מגיל 15, כשקנה גיבסון 335, גיטרה בה עשה שימוש כמעט בכל התקליטים לאורך הקריירה שלו, ומגבר של Vox AC30 . בתחילה הופיע עם להקות מקומיות במועדונים ובאולמות ריקודים שניגנו בעיקר שירי באדי הולי. אחת הלהקות הראשונות בה השתתף הייתה All Things Bright,  להקת החימום ללהקות כמו The Hollies ו-Brian Poole and the Tremeloes. כשהיה בן 18 חתם על חוזה ל-8 שנים ככותב שירים עם אמן הסקיפל ומפיק התקליטים לוני דונגן, מהלך שהיוורד התחרט עליו מאוחר יותר, מכיוון שפירושו היה שהזכויות על כל שיריו שנכתבו לפני 1974 נותרו בבעלות חברת המוזיקה טיילר מיוזיק של דונגן.
המודי בלוז

בשנת 1966, ג'אסטין ענה למודעת עבודה ב-Melody Maker, שהועלתה על ידי אריק ברדון מ"החיות". אריק העביר את פרטיו של היוורד עם הקלטות דמו למייק פינדר מהמודי בלוז. תוך מספר ימים, הייוורד החליף את הסולן והגיטריסט של המודי בלוז, דני ליין. במקביל נגן גיטרת הבס ג'ון לודג' החליף את קלינט וורוויק שעזב אף הוא.
תרומתו האמנותית הראשונה של היוורד ללהקה הייתה השיר "Fly Me High", שהיה סינגל של חברת Decca מתחילת 1967. השיר לא הצליח במצעדים אך נתן ללהקה כיוון חדש קדימה מצליל הרית'ם אנד בלוז אותו ניגנו עד אז.
השיר "Leave This Man Alone" של היוורד הוטבע כצד B של הסינגל הבא של הלהקה ב-Decca. השתלבותם של היוורד ולודג' בלהקה לצד נגינתו של פינדר במלוטרון הביאו להצלחה מסחרית גדולה ללהקה, והפכו אותה לאחת מהרווחיות ביותר בעולם הפופ.
האלבום Days of Future Passed משנת 1967, אחד מאלבומי הרוק הסימפוני הראשונים והמשפיעים ביותר, הביא את הסינגלים Tusday Afternoon ו-Nights in White Satin פרי עטו של היוורד. שיר זה נמכר ביותר משני מיליון עותקים, נכנס למצעדים שלוש פעמים בבריטניה (1967, 1972 ו-1979), והוקלט על ידי רבים אחרים.
במהלך השנים 1967–1968, יצר היוורד גם את הלהיטים "Long Summer Days" ,"King and Queen" ו-"What Am I Doing Here?". שירים אלו ושירים אחרים של פינדר ולודג' שלא הופצו קודם לכן, היוו את האלבום משנת 1977 Caught Live Plus Five אשר כלל גם הקלטה חיה של קונצרט באלברט הול מדצמבר 1969 אשר ראה אור בניגוד לבקשת הלהקה.
מכירות האלבומים שלהם מאז שנת 1978 ועד היום מסתכמות ביותר מ-60 מיליון יחידות. סך המכירות של אלבומים עד לאותה שנה שנוי במחלוקת בגלל היעדר נתונים רשמיים של חברות התקליטים, עם זאת ידוע כי התקופה שבין 1967 ועד 1974 הייתה פוריה ביותר וכללה הפצת אלבומים בכמות גבוהה מאוד.
לאחר המודי בלוז

ב-1974 המודי בלוז התפרקו למשך 4 שנים. היוורד המשיך לעבוד עם לודג' ועם המפיק טוני קלארק, והשתמש במוזיקאים שעבדו בחברת ההקלטות של המודי בלוז, Threshold.
בשנת 1977 הקליט היוורד את אלבום הסולו הראשון שלו Songwriter ונהנה מהצלחה בינלאומית ב-1978 כשהופיע בגרסה המוזיקלית של ג'ף וויין לאלבום הקונספט The War of the Worlds, שהניב את להיטיו Forever Autumn ו-"The Eve of the War". מאוחר יותר ויין תרם לאלבומו של היוורד מ-1980 Night Flight.
באפריל 1979 הוציא היוורד סינגל שלא הופיע באלבום בשם "Marie" אשר הוקדש לאשתו. רצועות אלו נכללו מאוחר יותר בין רצועות הבונוס בהוצאה מחודשת של תקליטור של אלבום הסולו שלו משנת 2004. במהלך שנות ה-80, הייוורד הלחין רבות לקולנוע ולטלוויזיה.
בשנת 1989, הוציא הייוורד את Classic Blue, אלבום ששיריו נכתבו על ידי מלחינים אחרים שהוגדרו לתזמור בעיבודו של מייק באט. באלבום נכללה גרסתם ללהיט Stairway to Heaven של לד זפלין. אלבום הסולו של הייוורד The View from the Hill יצא ב-1996 והקלטה חיה, Live in San Juan Capistrano, יצאה לאחר מכן ב-1998.
ביוני 2003, הוא נתן מספר הופעות בהיכל התהילה של הרוקנרול. מאוחר יותר באותה שנה, הוא שר יחד עם זמרי רוק נוספים באלבום תזמורתי של שירי המודי בלוז בליווי תזמורת הרוק של פרנקפורט.
באפריל 2006, הייוורד השתתף בסיבוב ההופעות של הגרסה המוזיקלית של ג'ף וויין למלחמת העולמות, וחזר על כך בסתיו 2007 באוסטרליה ובדצמבר 2007 וביוני 2009 בבריטניה. סיבוב ההופעות שלו היה בנובמבר ודצמבר 2010.
המודי בלוז, עם הייוורד, לודג' והמתופף המקורי גריים אדג', המשיכו לסיבוב הופעות נרחב, ובראיון של BBC World Service, הייוורד ולודג' הבהירו שאין להם תוכניות להפסיק לפעול.
ב-10 בדצמבר 2011, הייוורד, יחד עם איאן אנדרסון מג'ת'רו טאל וברוס דיקינסון מאיירון מיידן, ניגנו יחד בקונצרט בקתדרלת קנטרברי.
בפברואר 2013 הוציא היוורד אלבום סולו ויצא לסיבוב הופעות סולו בחוף המזרחי של ארצות הברית באוגוסט 2013. המופע האחרון של סיבוב הופעות הסולו, באטלנטה, הוקלט והופץ לאחר על ידי Eagle Rock/Universal באוגוסט 2014, ה-DVD עלה מיד למקום השני במצעד הווידאו של בילבורד.
בשנת 2022, הייוורד הצטרף שוב לצוות השחקנים והזמרים של ג'ף וויין במלחמת העולמות בסיבוב ההופעות "החיים מתחילים שוב" בבריטניה.
חיים אישיים

היוורד התחתן עם הדוגמנית אן מארי גירון ב-19 בדצמבר 1970. בתו דורמי (Doremi) נולדה ב-3 בדצמבר 1972.
פרסים והערכה

היוורד זכה בפרס מהאגודה האמריקאית למלחינים, מחברים ומוציאים לאור (ASCAP) על כתיבת שירים בשנת 1974.
ב-1985, המודי בלוז קיבלו את פרס אייבור נובלו על תרומה יוצאת דופן למוזיקה, וב-1988 קיבל היוורד שוב את הנובלו, כמלחין השנה על "I Know You're Out There Somewhere"..
בשנת 2000, קיבל את "תג הזהב" על מפעל חיים על ידי ASCAP . בשנת 2004, הוענק היוורד "תג הזהב" של האקדמיה הבריטית למלחינים וכותבי שירים (BASCA), על תרומתו לתעשיית הבידור של בריטניה.
בטקס פרסי Ivor Novello בלונדון ב-16 במאי 2013 הוענק להיוורד פרס PRS להישג יוצא דופן בעולם המוזיקה.
בשנת 2022, היוורד קיבל את אות אביר מסדר האימפריה הבריטית (OBE).
ראו גם

המודי בלוז
הערות שוליים

↑  "Justin Hayward | British musician | Britannica". www.britannica.com.
↑  "Justin Hayward Biography, Songs, & Albums". AllMusic.
↑  Roberts, David, ed. (2006). British Hit Singles and Albums. Guinness World Records Limited. p. 247. ISBN 978-1904994107.
↑  "The Moody Blues". Rock & Roll Hall of Fame. נבדק ב-17 בדצמבר 2017. {{cite web}}:  (עזרה)
↑  "Justin Hayward, York Barbican, July 9". The York Press. 4 בדצמבר 2014. נבדק ב-25 ביוני 2015. {{cite web}}:  (עזרה)
↑  "True Blue – Justin Hayward". Guitar & Bass Magazine. אורכב מ-המקור ב-24 בספטמבר 2015. נבדק ב-25 ביוני 2015. {{cite web}}:  (עזרה)
↑  "Notable users of the AC30". AC30-Guide. אורכב מ-המקור ב-26 ביוני 2015. נבדק ב-25 ביוני 2015. {{cite web}}:  (עזרה)
↑  "All Things Bright". MoodyBlues.co.uk. נבדק ב-25 ביוני 2015. {{cite web}}:  (עזרה)
↑  "Justin Hayward on touring at 68: 'Performing live is like a drug'". Express. 20 במרץ 2015. נבדק ב-20 ביולי 2015. {{cite web}}:  (עזרה)
↑  "Big Blonde 12 String". JustinHaywardGuitar.com. 17 בספטמבר 2013. נבדק ב-25 ביוני 2015. {{cite web}}:  (עזרה)
↑   ג'סטין היוורד, בביצוע "Fly Me High": Live French TV - 1967, סרטון  באתר יוטיוב
1 2  Decca Moody Blues liner notes, Decca Records / Universal Music 2006
↑  "The Justin Hayward Interview". VintageRock.com. נבדק ב-20 ביולי 2015. {{cite web}}:  (עזרה)
↑  "Review: Jeff Wayne's War of The Worlds". Goldenplec.com. 30 בנובמבר 2010. נבדק ב-27 בספטמבר 2014. {{cite web}}:  (עזרה)
↑  Hayward, Justin (1 בנובמבר 2011). "From Justin: Canterbury Rocks | News". Justin Hayward. נבדק ב-2022-10-18. {{cite web}}:  (עזרה)
↑  "Justin Hayward (Of the Moody Blues): Watching and Waiting Tour « Boulder Theater". אורכב מ-המקור ב-5 בספטמבר 2015. נבדק ב-19 ביוני 2016. {{cite web}}:  (עזרה) Retrieved 19 June 2016.
↑  "'The War Of The Worlds – The Life Begins Again tour' Brighton report". Brighton and Hove News. 28 במרץ 2022. נבדק ב-3 באפריל 2022. {{cite web}}:  (עזרה)
↑  "Justin Hayward and daughter in California". YouTube. ארכיון מ-2021-12-13. נבדק ב-27 ביוני 2014. {{cite web}}:  (עזרה)
↑  "Justin Hayward among those honored at the 58th Ivor Novello Awards". The Moody Blues (באנגלית אמריקאית). 2013-05-17. נבדק ב-2022-10-18.
↑  "ASCAP Golden Note Award". The American Society of Composers, Authors and Publishers. אורכב מ-המקור ב-7 באוגוסט 2012. נבדק ב-20 ביולי 2015. {{cite web}}:  (עזרה)
↑  Alphonse, Tareic (2004-10-27). "Gold Badge Awards 2004: Recipients". The Ivors Academy (באנגלית בריטית). נבדק ב-2022-10-18.
↑  "Musical trio give charity backing". 27 באוקטובר 2016. {{cite web}}:  (עזרה)
↑  "Tim Blacksmith and Danny D recognised in Queen's Jubilee Birthday Honours".
| --- | --- |
בקרת זהויות :  BIBSYS: 7054179  BNE: XX883788  BnF: cb139220361 (data)  GND: 134400666  ISNI: 0000 0000 6304 4415  LCCN: n95074104  MusicBrainz: c113d7a7-2b22-49dc-886b-366ee68577cb  NKC: xx0183836  NTA: 070141398  VIAF: 74039409   WorldCat (עם VIAF): 74039409 
ג'סטין היוורד בשנת 1970
ז'רמי רנייה

| --- | --- |

ז'רמי רנייה בפסטיבל קאן
 לידה:  6 בינואר 1981 (בן 43) בריסל, בלגיה 
 סוגה מועדפת:  דרמה 
 מדינה:  בלגיה 
 תקופת הפעילות:  מ-1992 
 http://www.jeremie-renier.com/
 פרופיל ב-IMDb
 
ז'רמי רנייה (בצרפתית: Jérémie Renier; נולד ב-6 בינואר 1981) הוא שחקן קולנוע בלגי.
ביוגרפיה

רנייה נולד בבריסל, בלגיה, הצעיר מבין ארבעה ילדים. הוא גדל עם הוריו, שניהם סובלים ממחלת הפרכת. יש לו שתי אחיות ואח אחד. רנייר התעניין במשחק מגיל צעיר והשתתף בקורסים של משחק ותיאטרון.
קריירה

בשנת 1991, רנייה נבחן ללא הצלחה לתפקיד הראשי בסרט "טוטו הגיבור" מאת ז'אקו ואן דורמאל, אך שנה לאחר מכן, בגיל אחת עשרה, הוא קיבל תפקיד משנה בקומדיה "Les Sept Péchés capitaux" של הבמאית ביאטריס פלורס סילבה. באותה שנה ביצע רנייה את הופעת הבכורה שלו בתיאטרון, כאשר שיחק בתפקיד הראשי של פינוקיו בתיאטרון המלכותי של מונס.
בשנת 1996 שיחק בתפקיד הראשי בסרטם של האחים דארדן "ההבטחה", וב-2001 בסרט "אחוות הזאבים". בשנת 2002 הוכתר כאחד הכוכבים העולים של הקולנוע האירופאי על ידי איגוד קידום הסרטים האירופאי (European Film Promotion).
ב-2004 שיחק בסרט הטלוויזיה "פדיטה הקטנה" המבוסס על רומן מאת ז'ורז' סאנד. ב-2005 שיתף רנייה פעולה בשנית עם האחים דארדן כששיחק בסרט "הילד" שזכה בפרס דקל הזהב והוא היה מועמד באותה שנה לפרס סזאר. ב-2006 גילם את בנה של איזבל הופר בסרט "דיני רכוש" ובאותה שנה שיחק בסרט "נשיא" בתפקיד של סטודנט היוצא עם בתו של נשיא צרפת. כשנה לאחר מכן, ב-2007, שיחק בסרט הבריטי-צרפתי "כפרה" מאת הבמאי ג'ו רייט, וב-2008 שיחק בסרט "ברוז'" שכתב וביים מרטין מקדונה. באותה שנה שיחק בסרט "שעות קיץ" של אוליבייה אסאיאס.
ב-2010 שיחק בסרט "פוטיש - אישה צעצוע", ובשנת 2011 שיחק בסרט הילדים זוכה פרס חבר השופטים בפסטיבל קאן "הילד עם האופניים".
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1992 | Les sept péchés capitaux | ילד |  |
| 1996 | La Promesse | איגור |  |
| 1999 | הנאהבים הקרימינליים | לוק |  |
| 2000 | סן-סיר | פרנסואה דה ריאנס |  |
| 2000 | Faites comme si je n'étais pas là | אריק |  |
| 2001 | אחוות הזאבים | המרקיז תומאס ד'אפשר הצעיר |  |
| 2001 | הפורנוגרף | ג'וזף |  |
| 2002 | La Guerre à Paris | ג'ולס |  |
| 2003 | En Territoire Indien | סדריק |  |
| 2003 | Violence des échanges en milieu tempéré | פיליפ סייגנר |  |
| 2004 | San Antonio | טוינט |  |
| 2004 | Le Pont des Arts | סדריק |  |
| 2005 | דהירה | ג'ולס |  |
| 2005 | הילד | ברונו | מועמד פרס האקדמיה האירופית לקולנוע לשחקן הטוב ביותר (אנ') (2005) |
| 2006 | Dikkenek | גרג |  |
| 2006 | Fair Play | אלכסנדר |  |
| 2006 | Président | מתאו |  |
| 2006 | דיני רכוש | טיירי |  |
| 2007 | כפרה | לוק קורנט |  |
| 2008 | ברוז' | אייריק |  |
| 2008 | Coupable | לוסיאן |  |
| 2008 | שעות קיץ | ג'רמי |  |
| 2008 | השתיקה של לורנה | קלאודי מורו |  |
| 2009 | Demain dès l'aube | פול |  |
| 2009 | A Heavenly Vintage | ג'ובראן סודו |  |
| 2010 | Pièce montée | וינסנט |  |
| 2010 | פוטיש - אישה צעצוע | לורן פוג'ול |  |
| 2011 | Les Aventures de Philibert, capitaine puceau | פילברט |  |
| 2011 | הילד עם האופניים | גיא קתול |  |
| 2011 | Possessions | ברונו קארון |  |
| 2012 | My Way | קלוד פרנסואה |  |
| 2012 | הפיל הלבן | ניקולאס |  |
| 2013 | Brotherhood Of Tears | גבריאל צ'ווליאר |  |
| 2014 | סן לורן | פייר ברג |  |
| 2014 | The Great Man | המילטון / מיכאל הרננדז |  |
| 2014 | Waste Land | ליאו ווסטי |  |
| 2015 | Ladygrey | מת'יס |  |
| 2015 | Ni le ciel ni la terre | אנטארס בונסיאו |  |
| 2016 | הנערה האלמונית | אבא של בריאן |  |
| 2016 | Éternité | הנרי |  |
| 2016 | L'ami - François d'Assise et ses frères | אליאס מקורטונה |  |
| 2017 | מאהב כפול | פול ולואיס |  |
| 2018 | L'Ordre des Médecins | סימון |  |
| 2019 | החיים על פי פרנקי | פול |  |
| 2020 | סלאלום | פרד |  |
| 2020 | L'ennemi | לואיס דוריו |  |
| 2021 | Albatros | לורן סנדראל |  |
| 2021 | L'homme de la cave | סימון סנדברג |  |
| TBA | Novembre |  |  |
| TBA | La vie dans les bois |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2002 | Jean Moulin | דידוט | סרט טלוויזיה של France 2 |
| 2003 | Un fils de notre temps | הבן | סרט טלוויזיה של Arte |
| 2004 | פדיטה הקטנה | לנדרי ברבו | סרט טלוויזיה של France 2 |
| 2005 | Un amour à taire | ג'ין | סרט טלוויזיה של France 2 |
| 2007 | Chez Maupassant | שאנל | פרק: "Miss Harriet" |
| 2015 | Sanctuaire | גרגורי פורטין | סרט טלוויזיה של קאנאל פלוס |
| 2019 | Criminal: France | ג'רום לאקומב | פרק: "Jérôme" |
| 2020 | Amour fou | רומיין פיראק | מיני-סדרה |
הערות שוליים

↑  Jérémie Renier, Belgium - Shooting Stars 2002, באתר European Film Promotion
| --- | --- |
בקרת זהויות :  NLI: 987007457180005171  BIBSYS: 7008525  BNE: XX1298235  BnF: cb140450927 (data)  GND: 141130733  ISNI: 0000 0001 0896 4494  LCCN: nr99000225  MusicBrainz: 63c4c2ba-2ce6-4c74-b822-cf1d54c9122d  NKC: xx0165164  NTA: 172166470  SUDOC: 074057987  VIAF: 46962558   WorldCat (עם VIAF): 46962558
1972 במדע

| 0 | 1 | 2 | 3 |
| --- | --- | --- | --- |
|  |  | 1972  במדע |  |
< · 1970 · 1971 — 1972 — 1973 · 1974 · >
כל ערכי השנים במדע במאה ה-20 · כל ערכי השנים במדע במאה ה-21 · פורטל מדע בישראל
רשימת אירועים מדעיים עיקריים שהתרחשו ב-1972.
אסטרונומיה וחקר החלל

5 בינואר – תחילת תוכנית מעבורת חלל בארצות הברית.
4 בפברואר – חללית מארינר 9 משדרת תמונות ממאדים.
2 במרץ – שיגור גשושית פיוניר 10 לכיוון צדק
16 באפריל – שיגור אפולו 16.
23 ביולי – שיגור חללית Landsat 1 - חללית לחקר כדור הארץ.
אקולוגיה

פרסום A Blueprint for Survival הצהרה שנחתמה על ידי מדענים רבים בתחום.
פרסום השערת גאיה על ידי ג'יימס לבלוק (James Ephraim Lovelock)
ביוכימיה

סינתזה של ויטמין B12 על ידי רוברט וודוורד ואלברט אשנמוזר (Albert Eschenmoser).
סטיבן ג'יי גולד וניילס אלדריג' פרסמו תיאורית "שיווי המשקל המקוטע" (Punctuated equilibrium)
גילוי שמבנה ה-DNA של שימפנזה, גורילה ובן אדם זהים ב-99%.
טכנולוגיה

1 בפברואר – תחילת ייצור מחשבון ראשון שכולל פונקציות מדעיות - HP-35.
המצאת טומוגרפיה ממוחשבת על ידי גודפרי נ. האונספילד במעבדות EMI בבריטניה.
ייצור קונסולת משחקים המחוברת לטלוויזיה על ידי חברת Magnavox
מדעי המחשב

6 באפריל – הקמת חברת .Cray Inc לייצור מחשבי-על.
החל משנה זו התחיל ייצור מחשבים מהדור הרביעי. הם מבוססים על טכנולוגיית VLSI.
שחרור משחק מחשב פונג על ידי חברת אטארי.
פיתוח שפת תכנות C במעבדות בל.
פיתוח שפת תכנות SQL
תחילת ייצור המוני של מחשבונים הנדסיים. תוך זמן קצר סרגל חישוב יצאה משימוש.
תחילת ייצור מעבד 8008
חיבור בינלאומי ראשון לרשת ARPANET
רפואה

ביצוע הניסוי של רוזנהאן
המצאת משאבת אינסולין
גילוי ciclosporin, תרופה חיונית להצלחת השתלות איברים.
פרסים

פרס נובל
פרס נובל לפיזיקה - ג'ון ברדין, לאון קופר, רוברט שריפר, על הפיתוח המשותף של התאוריה של מוליכות על הקרויה תאוריית BSC.
פרס נובל לכימיה - כריסטיאן אנפינסן, על עבודתו על ריבונוקלאז; סטנפורד מור, ויליאם סטיין, על תרומתם להבנה של הקשר בין המבנה הכימי לפעילות הקטליטית של מולקולת הריבונוקלאז.
פרס נובל לפיזיולוגיה ורפואה - ג'רלד אדלמן, רודני ר. פורטר, על גילוי המבנה הכימי של נוגדנים.
פרס נובל לכלכלה - ג'ון היקס, קנת' ארו, על התרומות החלוציות לתאוריית שיווי המשקל הכלכלי הכללי ולתיאורית הרווחה.
פרס טיורינג – אדסחר דייקסטרה, על תרומתו לפיתוח ALGOL ותרומתו הכללית לאומנות התכנות ושפות תכנות
נולדו

28 ביוני – נגו באו צ'או, מתמטיקאי וייטנאמי זכה במדליית פילדס.
נפטרו

1 באוקטובר – לואיס ליקי, פלאונטולוג בריטי (נולד ב-1903)
26 באוקטובר – איגור סיקורסקי, מתכנן מטוסים רוסי-אמריקאי (נולד ב-1889)
25 בנובמבר – אנרי קואנדה, ממציא, פיזיקאי, מהנדס אווירונאוטיקה וחלוץ בתחום חקר האווירודינמיקה ממוצא רומני (נולד ב- 1886)
נועם פנחסוב

| --- | --- |

נועם פנחסוב בהופעה חיה, 2015
 לידה:  11 ביוני 1986 (בן 38)
 מוקד פעילות:  תל אביב, ישראל
 תקופת הפעילות:  מ-2009
 סוגה:  רוק
 www.noampinhasov.co.il
נועם פנחסוב (נולד ב-11 ביוני 1986) הוא זמר-יוצר, מוזיקאי, מלחין, פזמונאי, ומפיק מוזיקלי ישראלי. התפרסם לראשונה כחבר להקת 'זנגוולי החצר', ואחריה פיתח קריירת סולו משלו.
ביוגרפיה

את דרכו המוזיקלית החל במושב חניאל, בעמק חפר, שם הקים את הלהקה הראשונה שלו 'זנגוולי החצר' (הזנגווילים) בה תפקד כסולן. הלהקה הייתה פעילה והופיעה בכל הארץ ובפסטיבלים.
בשנת 2008 מופע בכורה חשמלי בליווי שמונה נגנים, שם ניגן והציג לראשונה את שירי אלבום הבכורה ב'צוותא' בתל אביב
בשנת 2009 יצא אלבום הבכורה 'אני וכל המחשבות' שהפיק מוזיקלית אלדד ציטרין.
בשנת 2011 יצא הספר 'עשרים ושמונה חיוכים' בהוצאת אוריון, ספר המכיל שלושים סיפורים קצרים על חייו.
בשנת 2012 יצא האלבום 'משחק מטומטם' שהפיק יחד עם ניר זגדנסקי.
ב-2012, צילום והפקת הסרט "12", סרט דוקומנטרי קצר המתאר יום הופעה בחיי אומן.
בשנת 2013 השתתף בהצגה 'עובד בשביל שניים' עם אלי יצפאן ויובל סגל תיאטרון בית ליסין. נועם היה הסולן בלהקה הבית של ההצגה.
ב-2013 הפיק, ביים ושיחק בקליפ "Wake up", סרט אינטרנטי ויראלי קצר העוסק בהשפעת המדיה על איבוד היחס לסביבה.
בשנת 2013 התקיים מופע מיוחד ביוזמתו של נועם, אשר פנה גם לקהל כבדי השמיעה. מופע אקוסטי שתורגם כולו בזמן אמת על הבמה, לשפת הסימנים על ידי עידני סעדה. ביקורת מההופעה באתר הבמה, קליפ פרומו
בשנת 2014 יצא לסיבוב הופעות לציון עשר שנות פעילות מוזיקלית 'מסע 10', עם כ-60 הופעות בכל רחבי הארץ.
בשנת 2015 יצא האלבום 'לילה בלי שינה' שכתב והלחין על מות אביו. הפיק מוזיקלית ארנון זיו.
ב-2015 יצא השיר 'סתיו פה עכשיו' לזכרו של נעם רוזנטל שנהרג במלחמת צוק איתן
בשנת 2018 יצא אלבום רביעי - 'בריאה' (ביחד עם אביב טרנר)
בשנה הקרובה ייצא אלבום חמישי בהפקה מוזיקלית של פיטר רוט ממנו יצאו שני הסינגלים 'ממני שר' ו-זה בסדר לברוח'
הפקות מוזיקליות

מאי סבג שני סינגלים - 'שמרי על עצמך', 'מכאן'
ענבל קרויטורו - 'שרשרת פנינים'
שיר פלדמן - 'עכשיו זה נוגע'
חיים אלבום - שני סינגלים 'ואלה הדברים', 'מבול בחוץ'
דואט עם נועם לשם 'אושר קטן'
דואט עם שיר זיו 'יש בינינו'